钦定古今图书集成/明伦汇编/氏族典/第230卷 > 杨伯元
## 钦定古今图书集成/明伦汇编/氏族典/第230卷 > 杨伯元

按《金史杨伯元传》：“伯元字长卿，开封尉氏人。登大定
三年进士第，调郾城主簿，升榆次令，召为大理评事，
累除定海军节度副使。用廉超授同知河东北路转
运事，入为尚书刑部员外郎，以忧免。起为辽州刺史，
明昌元年，移涿州。久之，擢工部侍郎，四迁安武军节
度使。泰和三年，致仕，卒。伯元以才干多被委任，累为”
审录官，人称其平，赐谥曰“达。”